ADATKEZELÉSI TÁJÉKOZTATÓ


Jelen dokumentum az Adatkezelő „Gondozott virágos porta 2026” elnevezésű program és pályázat során keletkezett személyes adatoknak kezeléséről és az érintett azzal kapcsolatos jogairól ad az Európai Unió rendelete (az Európai Parlament és a Tanács 2016/679 Rendelete) és a hazai jogszabálynak (az információs önrendelkezési jogról és az információszabadságról szóló 2011. évi CXII. törvény) megfelelő tájékoztatást.

1. Tájékoztató adatok

Adatkezelő megnevezése, elérhetősége
Nyírbátor Város Önkormányzata (továbbiakban: Adatkezelő) Képviselője: Máté Antal polgármester
Székhelye: 4300 Nyírbátor, Szabadság tér 7. Weboldal címe: www.nyirbator.hu 

2. Az adatkezelés célja, az érintettek kategóriája
Adatkezelő Képviselő-testülete az elmúlt évtizedek hagyományait követve, annak érdekében, hogy városunk még szebb, virágosabb és rendezettebb legyen, az idén is meghirdette a „Gondozott virágos porta” programot, amelyben részt vehet valamennyi nyírbátori ingatlan – ideértve a gazdasági társaságokat, intézményeket is -, akik számára fontos a lakókörnyezet példamutató kialakítása, a tiszta, rendezett és virágos városkép létrehozása.

3. Az Adatkezelő által kezelt személyes adatok köre:

Társasházak kategóriában: társasház képviselőjének telefonszáma, e-mail címe, ingatlan címe
Családi házak kategóriákban: tulajdonos neve, e-mail címe, telefonszáma, ingatlan címe.
Intézmény, gazdasági társaság kategóriában: képviselő neve, telefonszáma, e-mail címe, ingatlan címe

A résztvevők és nyertesek neve és fényképe a helyi médiafelületeken megjelenhet.

4. Az adatkezelés jogalapja:

GDPR 6. cikk (1) bek. a) pontja alapján az Érintett hozzájárulása és a GDPR 6. cikk (1) bek. f) pontja alapján az Adatkezelő jogos érdeke.
Az Érintett az adatkezeléshez történő hozzájárulását – Adatkezelő postai címére vagy e-mail címére küldött nyilatkozatával - bármikor visszavonhatja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
A hozzájárulás visszavonására írásban (Adatkezelő címére elküldött e-mailben) kerülhet sor.

Az Adatkezelő a jogos érdekét érdekmérlegelési teszt elvégzésével igazolta és megállapította, hogy az adatkezelés minimális kockázattal jár az Érintettre nézve, mely adatkezeléssel járó kockázat arányos az adatkezelő jogos érdekével.
Az adatkezelés Érintettre gyakorolt hatásai nem bírálják felül az Adatkezelő jogos érdekeit.

5. Az adattárolás határideje:

A Program lezárását követő 3 hónap.

6. Adattovábbítás

A jelentkezésben megadott adatok a Polgármester Hivatal illetékes munkatársai, valamint a Program értékelése során eljáró zsűri tagjai felé továbbításra kerülnek.
7. Az érintett jogai

Átlátható tájékoztatás

Az érintettnek joga, hogy az őt érintő adatkezelésekről tömör, átlátható, érthető és könnyen hozzáférhető formában világosan és közérthetően megfogalmazva tájékoztatást kapjon. Ezért az Adatkezelő minden adatkezeléssel is foglalkozó dolgozójának kellő információval kell rendelkeznie, hogy – amennyiben írásbeli tájékoztatás nem elérhető, vagy az nem ad az adott kérdésre választ, vagy az érintettnek további kérdései lennének – az adatkezelésről kielégítő információt nyújtson. Amennyiben a kérdés azonnal nem válaszolható meg vagy a kérdés elektronikus úton vagy írásban érkezett, úgy az Adatkezelő 1 hónapon belül tájékoztatja az érintettet olyan formában, ahogy az érintett a kérdést feltette, kivéve, ha ezt az érintett más módon kéri.
A tájékoztatás díjmentes, ezért díj nem számítható fel. Törléshez való jog
Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:
· a személyes adatokra már nincs szükség abból a célból, amelyből azokat az Adatkezelő kezelte
· igazolható, hogy az Adatkezelő a személyes adatokat jogellenesen kezeli
· a személyes adatok törlését jogszabály előírja Adatkezelés korlátozásához való jog
Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:
· az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
· az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
· az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
· az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő adatkezelést igazoló jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében vagy fontos közérdekéből lehet kezelni.
Amennyiben az Adatkezelő a korlátozást feloldja, mivel annak okai már nem állnak fenn, az érintettet az adatkezelés korlátozásának feloldásáról előzetesen tájékoztatja.

Tiltakozáshoz való jog

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak az Adatkezelő által, jogos érdekén alapuló adatkezelés ellen. Ebben az esetben az Adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az adatkezeléssel kapcsolatos jogérvényesítési lehetőség

Nemzeti Adatvédelmi és Információszabadság Hatóság Postacím: 1363 Budapest, Pf.: 9.
Cím: 1055 Budapest, Falk Miksa utca 9-11. Telefon: +36 (1) 391-1400
Fax: +36 (1) 391-1410
E-mail: ugyfelszolgalat (kukac) naih.hu URL https://naih.hu
Koordináták: É 47°30'36.8''; K 19°02'54.2''

Az érintett a jogainak megsértése esetén az Adatkezelő ellen bírósághoz fordulhat. A bíróság az ügyben soron kívül jár el. A pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja.

Nyírbátor, 2026. 07. 28.


  Máté Antal
polgármester s.k.
